Падзячны малебен у гэты дзень здзейсніў настаяцель прыхода протаіерэй Ігар Карасцялёў. Айцу Ігару саслужылі: дырэктар Мінскага духоўнага вучылішча протаіерэй Іаан Задарожын; духаўнік брацтва званароў імя свяціцеля Паўліна Міласцівага, клірык прыхода Архангела Міхаіла ў Мінску іерэй Віталь Малішэўскі; клірык прыхода мучаніцы Таццяны ў Мінску дыякан Іаан Ляшчанка. Варта адзначыць, што іерэй Віталь і айцец Іаан таксама ў свой час вучыліся званарскому мастацтву і сталі выпускнікамі аддзялення званароў у 2000 і 2004 гадах адпаведна.